VENDIM 
Nr. 171, datë 18.3.2022 


PËR NGRITJEN E BAZËS SË TË DHËNAVE PËR REGJISTRIN KOMBËTAR 
TË FONDIT PYJOR DHE REGJISTRIN E FONDIT KULLOSOR, PËRCAKTIMIN 
E STRUKTURËS, KRITEREVE TEKNIKE PËR EVIDENTIMIN DHE 
PASQYRIMIN E GJENDJES DHE TË NDRYSHIMEVE, MËNYRËS SË MBAJTJES 
SË TË DHËNAVE NË NIVEL VENDOR, RAJONAL E QENDROR, 
INFORMACIONIT QË DUHET REGJISTRUAR, SI DHE TË AFATEVE TË 
PËRGATITJES E RAPORTIMIT NGA ADMINISTRATORËT OSE PRONARËT E 
PYJEVE 


Në mbështetje të nenit 100 të Kushtetutës: të pikës 1, të nenit 6, të ligjit nr. 5772020, “Për 
pyjet”, dhe të nenit 4, të ligjit nr. 10325, datë 23.9.2010, “Për bazën e të dhënave shtetërore”, me 
propozimin e ministrit të Turizmit dhe Mjedisit, Këshilli i Ministrave 


VENDOSI: 


I. DISPOZITA TË PËRGJITHSHME 

1. Objekti i këtij vendimi është: 

a) krijimi i bazës së të dhënave të Regjistrit Kombëtar të Fondit Pyjor dhe Regjistrit të Fondit 
Kullosot në nivel vendor, rajonal e qendror, 

b) përcaktimi i strukturës së Regjistrit Kombëtar të Fondit Pyjor (në vijim, Regjistri) me 
tërësinë e informacioneve kadastrale të nevojshme dhe të ndryshimeve periodike për çdo njësi të 
fondit pyjor kombëtar, që regjistrohet: 

c) përcaktimi i kërkesave për funksionimin e Regjistrit, që lidhen me kriteret teknike për 
evidentimin dhe pasqyrimin e gjendjes e të ndryshimeve, mënyrën e mbajtjes së të dhënave në 
nivel vendor, rajonal dhe qendror, informacionin që regjistrohet në Regjistër, 

ç) përcaktimi i afateve për raportimin e të dhënave nga administratorët apo pronarët e pyjeve, 
në përputhje me parashikimet e këtij vendimi. 

2. Përveç përkufizimeve të dhëna në ligjin në fuqi për pyjet, termat e mëposhtëm kanë këto 
kuptime: 

a) “Administrator”, përdoruesi i programit në nivel qendror në agjenci: 

b) “Përdorues”, përdoruesi, në nivel bashkie, nga administrata rajonale e zonave të mbrojtura 
dheVose çdo subjekt tjetër i interesuar, 

c) “Të dhëna parësore”, sipas kuptimit në ligjin nr. 10325, datë 23.9.2010, “Për bazën e të 
dhënave shtetërore”: 

ç) “Të dhëna dytësore”, sipas kuptimit në ligjin nr. 10325, datë 23.9.2010, “Për bazën e të 
dhënave shtetërore”: 

d) “Subjekt i interesuar”, sipas kuptimit në ligjin nr. 10325, datë 23.9.2010, “Për bazën e të 
dhënave shtetërore”: 

dh) “Ndërveprim”, sipas kuptimit në ligjin nr. 10325, datë 23.9.2010, “Për bazën e të 
dhënave shtetëtore”. 

I. BAZA E TË DHËNAVE PËR REGJISTRIN KOMBËTAR TË FONDIT PYJOR E 
REGJISTRIN E FONDIT KULLOSOR, STRUKTURA, TË DHËNAT QË PËRMBAN, 
DHËNËSI, DHËNËSIT E INFORMACIONIT, ADMINISTRIMI, NDËRVEPRIMI ME 
BAZAT E TJERA TË TË DHËNAVE DHE NIVELI I AKSESIMIT PËR SUBJEKTET E 
INTERESUARA 

1. Baza e të dhënave shtetërore për Regjistrin Kombëtar të Fondit Pyjor dhe Regjistrin e 
Fondit Kullosor (në vijim, baza e të dhënave) përbëhet nga të dhëna për fondin pyjor e kullosor 
në territorin e Republikës së Shqipërisë, të cilat janë përbërëse të shtresave hartografike, që 
përdoren për të kufizuar ose përcaktuar fushat në grupet e të dhënave. 


, 


2. Të dhënat që përfshihen në strukturën e Regjistrit Kombëtar të Fondit Pyjor dhe në 
Regjistrin e Fondit Kullosot janë të dhëna parësore dhe të dhëna dytësore. Të dhënat parësore 
dhe dytësore jepen në shtojcën 1, që i bashkëlidhet këtij vendimi. 

3. Dhënësit e informacionit janë njësitë e vetëqeverisjes vendore, Agjencia Kombëtare e 
Zonave të Mbrojtura me degët rajonale të saj dhe Agjencia Kombëtare e Pyjeve. 

A. Baza e të dhënave administrohet, mirëmbahet e përditësohet nga Agjencia Kombëtare e 
Pyjeve. 

5. Baza e të dhënave ndërvepron me bazën e të dhënave të Regjistrit Elektronik të Pasurive të 
Paluajtshme dhe Gjeoportalin Kombëtar. 

6. Baza e të dhënave disenjohet e konceptohet duke u mbështetur në përkufizimet e 
“administratorit” dhe të “përdoruesit”, si dhe ndërtohet në përputhje me objektivat e nivelit të 
aksesimit për subjektet e interesuara. 

7. Niveli i aksesimit pët subjektet e interesuara: 

a) Në nivel qendror ose në atë të “administratorit”, ku përfshihen administratorët e programit 
në Agjencinë Kombëtare të Pyjeve, 

b) Në nivelin “përdorues”, i cili diferencohet në tri kategori: 

i. rajonal, i konceptuar në përputhje me përdoruesin që opeton sipas ndatjes territoriale 
administrative, që përkon me qarkun, 

ti. bashkiak, i cili përfshin përdoruesit në të gjitha bashkitë që zotërojnë fond pyjor, 

ili. degët rajonale të agjencisë përgjegjëse për zonat e mbrojtura. 

c) Çdo subjekt i interesuar. 

MI. KRITERET TEKNIKE PËR EVIDENTIMIN DHE PASQYRIMIN E GJENDJES 
DHE TË NDRYSHIMEVE NË REGJISTRIN KOMBËTAR TË FONDIT PYJOR 

1. Regjistri ndërtohet dhe funksionon në përputhje me kriteret teknike të informacionit 
gjeohapësinor (GIS), që përdoret për evidentimin e regjistrimin fillestar të pyjeve dhe me të 
dhënat për mbajtjen e pasqyrimin e ndryshimeve periodike që pëson fondi pyjor, të përcaktuara 
në aneksin nr. 1, që i bashkëlidhet këtij vendimi. 

2. Në regjistër përditësohen, në të gjitha nivelet e aksesimit të përcaktuara në pikën 7, të kreut 
II, të këtij vendimi, treguesit e mëposhtëm: 

a) Gjendja e fondit pyjor për treguesit kryesorë silvoteknikë, sipas pronësisë dhe përdorimit, 

b) Niveli i menaxhimit të këtij fondi, nëpërmjet informimit të shpejtë në hapësirë dhe në kohë 
për gjendjen e mundësitë e përdorimit të qëndrueshëm të tij. 

3. Regjistri u referohet të dhënave nga: 

a) plani i mbarështimit, i cili është baza për krijimin e regjistrit dhe për përditësimin në 
vijueshmëri të treguesve të fondit pyjor e kullosor kombëtar, 

b) ekonomia pyjore, kullosore (njësia e mbarështimit), që është niveli themeltar unik i 
informacionit, mbi të cilën prodhohen raporte nga Regjistri, 

c) nënngastra (nënparcela) pyjore( kullosore, e cila është njësia më e vogël hartografike, mbi të 
cilën regjistrohet e përditësohet informacioni. 

4. Përdoruesi në nivel bashkie ka të drejtë të propozojë ndryshime, përditësim të 
informacionit dhe të prodhojë raporte nga Regjistri vetëm në konturin (kufirin) nën juridiksionin 
administrativo-territorial të asaj bashkie. 

5. Lidhur me të dhënat për zonat e mbrojtura, përdoruesi i agjencisë përgjegjëse për zonat e 
mbrojtura ptopozon ndryshime, përditësim të informacionit dhe prodhon raporte nga Regjistri 
vetëm për zonat e mbrojtura nën juridiksionin administrativo-territorial të asaj agjencie. 

6. Propozimi i ndryshimit dhe i përditësimit të informacionit në Regjistër është 1 vlefshëm 
vetëm kur ai pranohet nga administratori. 

7. Ndryshimi, përditësimi i të dhënave dhe pranimi i tyre nga administratori bëhet mbi bazën 
e dokumentacionit ligjor e teknik, të cilat i vihen në dispozicion nga “përdoruesi”. 

8. Mbajtja dhe regjistrimi në regjistrin e fondit kullosor, përditësimi i gjendjes së fondit 
kullosor, sipërfaqja dhe kapaciteti mbajtës, sipas pronësisë, dhe ndryshimi i gjendjes së kullotave 
specifikohen në përputhje me kuadrin ligjor në fuqi për kullotat. 


IV. INFORMACIONI QË REGJISTROHET NË REGJISTËR, AFATET E 
PËRGATITJES E TË RAPORTIMIT NGA ADMINISTRATORËT OSE PRONARËT E 
PYJEVE 

1. Informacioni që mbartet e regjistrohet në Regjistër është në përputhje me formatin e 
raportimeve në nivel rajonal, kombëtar e ndërkombëtar në këtë fushë. 

2. Baza e informacionit fillestar në Regjistër, që shërben si vit bazë reference, është ai i vitit 
1985. 

3. Informacioni në Regjistër është alfanumetik, gjeohapësinor dhe organizohet në përputhje 
me standardet e kërkuara të raportimit, të përcaktuara në aneksin nr. 2 dhe në shtojcat 2 e 3, që 
bashkëlidhen këtij vendimi. 

4. Raportimi i Regjistrit nga administratori bëhet 1 (një) herë në vit për standardin kombëtar 
të statistikave dhe sa herë që kërkohet nga subjekte të interesuara, duke u mbështetur në 
legjislacionin për të drejtën për informim, sipas përcaktimeve në aneksin nr. 2 dhe në shtojcën 4, 
që i bashkëlidhen këtij vendimi. 

5. Një raport i detajuar për gjendjen e fondit pyjor i vihet në dispozicion ministrit përgjegjës 
për pyjet, jo më vonë se data 30 mars e çdo viti. Raporti përmban të gjitha ndryshimet e 
evidentuara për fondin kombëtar pyjor gjatë vitit pararendës dhe hartohet në përputhje me 
rezultatet sipas shtojcës 4, që i bashkëlidhet këtij vendimi. 

6. Regjistri, në periudhat ndërmjet dy planeve të mbarështimit dhe ndërmjet dy 
inventatizimeve kombëtare, pasqyton ndryshimet që ndodhin në fondin pyjor për shkak të 
ndryshimeve në: 

a) pronësi, administrim, përdorim, 

b) gjendjen e grumbullit dhe treguesit silvoteknikë të tij. 

7. Me përjashtim të aspekteve të pronësisë, administrimit dhe përdoruesve, të cilat 
përditësohen në mënytë të vazhdueshme gjatë gjithë vitit, ndryshimet e gjendjes së grumbullit 
evidentohen në një interval kohor, i cili përkon me hartimin e mifatimin e një plani mbarështimi. 

8. Të dhënat përditësohen në vijueshmëri nga struktura përgjegjëse për pyjet dhe kullotat në 
bashki dhe administrata rajonale e zonave të mbrojtura, sipas nivelit të aksesimit e të përdorimit 
përkatës në Regjistër. 

9. Të dhënat e detajuara për informacionin që regjistrohet në Regjistër, modulet, tabelat 
përbërëse, formatet e raportimit dhe afatet kohore të shkëmbimit të informacioneve dhe të 
evidentimit e pranimit të ndryshimeve përcaktohen në aneksin nr. 2, që i bashkëlidhet vendimi. 

10. Regjistrimi, përditësimi dhe ndryshimi i gjendjes së kullotave bëhet sipas përcaktimeve të 
pikës 2, të nenit 9, të ligjit nr. 9693, datë 19.3.2007, “Për fondin kullosor”, të ndryshuar. 

V. DISPOZITA TË FUNDIT 

Ngarkohen Ministtia e Turizmit dhe Mjedisit, bashkitë, Agjencia Kombëtare e Zonave të 
Mbrojtura, Agjencia Kombëtare e Pyjeve dhe Agjencia Kombëtare e Shoqërisë së Informacionit 
për zbatimin e këtij vendimi. 

Ky vendim hyn në fuqi pas botimit në Fletoren Zyrtare. 


KRYEMINISTËR 
Edi Rama 


Aneks nr. 1 


KRITERET TEKNIKE TË EVIDENTIMIT TË GJENDJES DHE TË NDRYSHIMEVE 
NË RKFP 


1. RPPK, në nivel bashkie, Agjencie Rajonale të Zonës së Mbrojtur (ARZM) dhe pët pyjet 
private, pajiset me harta të ekonomive pyjore kullosore të gjeoreferuara nga ish-Kadastra 
Kombëtare e Fondit Pyjor dhe Kullosor (në vijim, Regjistri Kombëtar i Fondit Pyjor). 

2. Si bazë për përpilimin e hartave shërbejnë hartat topografike të shkallës 1:25000 të 
përgatitura nga Instituti i Topografisë Ushtarake, të skanuara dhe të gjeoreferuara, duke përdorur 
sistemin koordinativ të bazës gjeografike të të dhënave që mbështetet në projeksionet konike 
Lambert dhe koordinatat sipas KRRGJSH-së. 

3. Paraqitja hartografike në Regjistrin Kombëtar të Fondit Pyjor bëhet sipas formave të 
pronësisë apo të përdorimit të fondit pyjor e kullosor. “Struktura përgjegjëse për pyjet dhe 
kullotat në bashki” dhe “Administrata Rajonale e Zonave të Mbrojtura” digjitalizojnë me 
poligone të mbyllura shtresat e mëposhtme: 

a) kufijtë e ekonomive pyjore, pjesëve ekonomike, ngastrave dhe nënngastrave, mbështetur në 
hartat e planeve të mbarështimit e të inventarizimit, 

b) kufijtë e bashkive dhe të zonave të mbrojtura mbështetur në harta institucionalisht të 
njohura, 

c) kufijtë e pronave private, fond pyjor dhe kullosor, 

ç) kufijtë e zonave kadastrale sipas ASHK-së. 

4. Informacioni i pikës 3, të këtij aneksi, dërgohet tek administratori, i cili kontrollon që të 
mos ketë mbivendosje, kufij të tepërt ose zona konfliktuale, dhe plotëson në nivel kombëtar të 
gjitha të dhënat e mësipërme. 

5. Për të realizuar harta tematike, statistika, analiza etj., janë të nevojshme këto shtresa: 

a) rrjeti hidrografik, një shtresë e tipit linjë, shënuar me blu të errët, 

b) rrjeti rrugor, një shtresë e tipit linjë, shënuar me kafe të errët, 

c) kufijtë e qarqeve, një shtresë e tipit poligon, shënuar me të kuqe, 1 mm të trashë, 

ç) kufijtë e bashkive, një shtresë e tipit poligon, shënuar me të kuqe 0.5 mm të trashë, 

d) kufijtë e zonave të mbrojtura shënuar me të bardhë 0.5 mm të trashë, 

dh) kufijtë e ekonomive pyjore, një shtresë e tipit poligon, shënuar me të zezë, 1 mm të trashë, 

e) kufijtë e pjesëve ekonomike, një shtresë e tipit poligon, shënuar me të zezë, 0.75 mm, 

ë) kufijtë e ngastrave, një shtresë e tipit poligon, shënuar me të zezë, 0.5 mm të trashë: 

f) kufijtë e nënngastrave, një shtresë e tipit poligon, shënuar me të zezë, 0.25 mm të trashë: 

g) ndarjet pronësore, një shtresë e tipit poligon, shënuar me të kuqe 0.25 mm të trashë, 

gj) koordinatat dhe diametrat e sipërfaqeve provë të përhershme, një shtresë e tipit pikë me 
ngjyrë të kuqe: 

h) koordinatat dhe diametrat e sipërfaqeve provë të përkohshme, një shtresë e tipit pikë me 
ngjyrë të verdhë, 

1) qendrat e banuara, një shtresë e tipit pikë me ngjyrë të zezë ose poligon në vartësi të 
madhësisë së qendrës: 

j)) linjat e konturit (lartësisë). 

6. Çdo shtresë e mësipërme duhet të jetë e përfunduar pa gabime, me saktësi të pranuar në 
digjitalizim 0,02-0,05. Elementet e secilës shtresë duhet të jenë të identifikuara në mënyrë të 
vetme, në mënyrë që të realizohet lidhja me atributet. 

7. Për të eliminuar mbivendosjen e kufijve gjatë digjitalizimit, veprohet si vijon: 

a) digjitalizimi i rrjetit hidrografik, 

b) digjitalizimi i rrjetit rrugor, 


c) digjitalizimi i kufijve të qarqeve: 

ç) digjitalizimi i kufijve të bashkive, 

d) digjitalizimi i ekonomisë pyjore, 

dh) digjitalizimi i kufijve të zonave të mbrojtura, 

e) digjitalizimi i ngastrave: 

ë) digjitalizimi i nënngastrave: 

f) vendosja e qendrave të sipërfaqeve provë të përhershme: 

g) vendosja e qendrave të sipërfaqeve provë të përkohshme, 

gj) vendosja e atributeve për secilën shtresë. 

8. Formati digjital të jetë në përputhje me përcaktimet e sistemit, në të cilën përfshihet sistemi 
1 RKFPP-së. 

9. Pasqyra e të dhënave të nënngastrës në aspektin hartografik përmban: 

a) informacionin, nëse grumbulli pyjor është historik ose aktiv: 

b) qarkun: 

c) bashkinë: 

ç) ekonominë pyjore: 

d) pjesën ekonomike, 

dh) ngastrën: 

e) nënngastrën, 

ë) ndarjet sipas formave të pronësisë, 

f) ndarjet sipas formës së administrimit, 

g) sipërfaqen. 

10. Planet e mbarështimit të pyjeve dhe të kullotave të hartuara për çdo ekonomi pyjore, në 
përputhje me kërkesat e udhëzimit përkatës, “Për hartimin e planeve të mbarështimit të pyjeve”, 
të miratuar për këtë qëllim, përbëjnë bazën e mbajtjes së treguesve kadastralë për gjendjen e 
fondit pyjor dhe kullosor. 

11. Grupi i parë i treguesve kadastralë janë të dhënat identifikuese si vijon: 

a) qarku: 

b) bashkia 

c) ARZM-ja, 

ç) ekonomia pyjore: 

d) pjesa ekonomike, 

dh) ngastra, 

e) nënngastra, 

ë) përdorimi i territorit, i klasifikuar sipas këtyre kategorive: pyll, kullotë, livadh, djerrë, tokë 
me bimësi pyjore, sipërfaqe joproduktive, 

f) pronësia, 

g) administrimi. 

12. Grupi i dytë i treguesve kadastralë është përshkrimi i gjendjes së grumbullit pyjor, si vijon: 

a) formacion bimor drurë, shkurre: 

b) forma e qeverimit të grumbullit pyjor, sipas këtij klasifikimi: trungishte, cungishte, 
trungishte e përbërë, cungishte e përbërë, shkurte: 

c) funksioni kryesor: prodhues, pyje që kulloten dhe krasiten, mbrojtës, mbrojtjest prodhues, 
konsetvues, rekreacion: 

ç) faza e zhvillimit: 

d.1 për trungishtet: filizëri, gëmushajë, lëmishte, imshtajë e te, imshtajë e moçme, trungishte e 
re, trungishte e mesme, trungishte e moçme, 

d.2 për cungishtet dhe shkurret: e rinisë, e parapjekurisë, e pjekurisë, e pleqërisë: 

d) tipi i pyllit: 

dh) kati: njëkatësh, dykatësh, shumëkatësh. 


13. Grupi 1 tretë janë treguesit që dalin nga inventarizimi i grumbullit pyjor në sipërfaqet 
ptovë 200 x 200 m në rrjet kuadratik, për vlerësimin sasior dhe cilësor të tyre, si vijon: 

a) kurorëdendësia (kd): 

b) trungdendësia (td), rritja vijuese (Rv): 

c) fritja mesatare vjetore (Rmv): 

ç) vëllimi për ha dhe në total. 

14. Diametrat e drurëve dhe shkurreve, sipas formës së qeverimit, fillojnë: 

a) për trungishtet 10 cm e lart, 

b) për cungishtet sipas grupeve diametrike 6—9 cm dhe, 10 cm e lart, 

c) për shkurret 4 cm e lart. 

15. Të dhënat për vëllimin total dhe sipas asoftimenteve të grumbujve pyjotë përpunohen 
sipas programit të miratuar për këtë qëllim, 1 cili është pjesë e RKFP-së, duke evidentuar: 
lartësinë mesatare (hm), diametrin mesatar (dm), lartësinë zotëruese (hz), moshën mesatare 
(Mm), klasën e prodhimit (klp) dhe jepen sipas: 

a) funksionit kryesor, 

b) tipit të pyllit, 

c) formës së qeverimit të grumbullit: 

ç) llojeve përbërëse sipas katit dhe formës së qeverimit, 

d) klasave të moshës sipas llojeve përbërës, katit dhe formës së qeverimit, 

dh) klasave diametrike, sipas llojeve përbërës dhe formës së qeverimit, 

e) klasave të prodhimit, duke marrë në konsideratë gabimin standard (EYo) vetëm për 
shkronjat “a”, “b” dhe “c”, të kësaj pike. 

16. Dokumentacioni i lartpërmendur i tipit kartelë në nivel nënngastre (ngastte) është pjesë e 
arkivit së kadastrës pyjote dhe ruhet sipas normave në fuqi: 

17. Treguesit kadastralë të detyrueshëm për t'u mbajtur nga kadastra pyjore mbi bazën e 
informacionit të lartpërmendur jepen në shtojcën 2. 


Aneksi nr. 2 


INFORMACIONIN QË REGJISTROHET NË RKFP, MODULET, TABELAT 
PËRBËRËSE, FORMATET E RAPORTIMIT DHE AFATET KOHORE TË 
SHKËMBIMIT TË INFORMACIONEVE DHE EVIDENTIMIT E PRANIMIT TË 
NDRYSHIMEVE 


1. Në rastet kur inventarizimet pyjore kombëtare dhe rajonale bëhen të pavarura nga 
inventatizimet në nivel ekonomie pyjote, ngastrash ose grup ngastrash, dhe informacioni që 
rrjedh nga këto nivele është i ndryshëm, kadastra pyjore bën integrimin vertikal të informacionit, 
sipas niveleve të ndryshme, dhe krahasimin e rezultateve, duke bërë korrigjimet përkatëse. Si 
bazë kryesore shërben informacioni që merret për nivelin më të ulët të organizimit të grumbujve 
pyjorë. 

2. Si pjesë e dokumentacionit teknik arkivor për inventarizimin pyjot kombëtar dhe rajonal, 
regjistti mban edhe skedat origjinale të terrenit, të hedhura dhe në formë elektronike, të cilat 
përmbajnë: 

a) rilevuesin, datën dhe orën e rilevimit, 

b) të dhënat identifikuese të sipërfaqes provë, 

c) treguesit e grumbullit — funksioni kryesor, tipi i grumbullit, forma e qeverimit, klasa aktuale 
e moshës sipas katit dhe formës së qeverimit, tipi i sipërfaqes provë, të koduar, 

ç) madhësinë e sipërfaqes provë, pjerrësinë, rrezen, 

d) azimutin dhe distancën për drurët me dz (210 cm: 


dh) diametrin në 1,30 m sipas llojeve drusore, katit, formës së qeverimit, grupeve diametrike: 


e) lartësinë e drurit me diametër mesatar, sipas llojit, katit, formës së qeverimit, 

ë) moshën, sipas llojeve drusore, katit, formës së qeverimit, 

f) lartësinë zotëruese: 

g) dëmtimet, 

gj) cilësinë e drurit, 

h) infrastruktura e fondit pyjor (trugë etj.). 

3. Regjistri, në periudhat ndërmjet dy planeve të mbarështimit dhe ndërmjet dy 
inventatizimeve kombëtare, pasqyton ndryshimet që ndodhin në fondin pyjor për shkak të 
ndryshimeve në: 

a) pronësi, administrim, përdorim, 

b) gjendjen e grumbullit dhe treguesit silvoteknikë të tij. 

4. Intervali i dhënies së informacionit të përditësuar përdoruesve varet nga intervali i 
përditësimit të të dhënave qendrore. Me përjashtim të aspekteve të pronësisë, administrimit dhe 
përdoruesve, të cilat përditësohen në mënyrë të vazhdueshme gjatë gjithë vitit, ndryshimet e 
gjendjes së grumbullit evidentohen në një interval kohort më të gjatë. Të dhënat për diametrin, 
lartësinë, tipin e pyllit etj., përditësohen në planet e mbatështimit. 

5. Heqja e sipërfaqeve të regjistruara në zërin kadastral pyll bëhet për shkak të ndryshimit të 
kategorisë përdorimit të sipërfaqes pyjore në kategori të tjera të përdorimit të territorit. 

6. Sipërfaqet që pakësohen nga dështimet në pyllëzime, rënia e zjarreve apo e faktorëve të 
tjerë atmosferikë e njerëzorë mbeten fond pyjor, por kalojnë në zërin tokë me bimësi pyjote ose 
djerrë, kur këto sipërfaqe nuk mund të ripërtërihen në mënyrë natyrale. 

7. Nuk hiqen nga fondi pyjor dhe konsidetohen pjesë e tij korridoret me gjetësi deri në 10 m 
të hapura për mbrojtjen nga zjafti, linja tensioni dhe hapje rrugësh me gjerësi nën 10 m, përfshirë 
dhe bankinën, çeltitat që krijohen brenda grumbullit nga shpimet, gërmimet apo ndërtimet e 
veçuara. 

8. Për ndryshimet e destinacionit të përdorimit të fondit pyjor dhe kullosor hartohen raporte 
teknike përkatëse, me skicë dhe kufij të rregullt, duke përdorur GPS-në për identifikimin e 
koordinatave. Skica e ngastrës jepet e gjeoteferuat nëpërmjet koordinatave të përcaktuara, e cila 
duhet të përmbajë të gjitha detajet, si lumenjtë, rrugët etj. 

9. Ndryshimet në sipërfaqen e fondit pyjor pasqytohen sipas zërave kadastralë. Në rast se 
pyllëzimi bëhet në sipërfaqe të mbuluara me shkurre ose pyje të degraduara, por që kd - 0.3, 
sipërfaqja pyjore e fondit pyjor nuk ndryshon. Në këtë rast ndryshon tipi i pyllit dhe pakësohet 
lloji shkurre apo i pyllit të degraduar ose me prodhimtari të ulët dhe shtohet sipërfaqja e llojit me 
të cilin është pyllëzuar. 

10. Shtesat në vëllim pasqytohen nga fritja vijuese e drurëve: rivlerësimi i pyjeve të reja, të cilat 
plani i mbarështimit i ka vlerësuar pa vëllim, evidentimi i sipërfaqeve që nuk janë pasqytuar më 
parë në planet e mbarështimit, dhe nga ndryshimet në madhësinë e sipërfaqes së nënngastrës. 

11. Shtesat nga rritja vjetore bëhen në fund të vitit sipas programit kompjuterik të hartuar për 
këtë qëllim, duke shumëzuar trungdendësinë që jepet në planet e mbarështimit me tritjen vijuese 
të tabelave për llojin përkatës, formula e llogaritjes është: (Rv — Td x Rvfha x $). 

12. Rivlerësimi i pyjeve të reja, që plani i mbarështimit i ka vlerësuar pa vëllim, dhe evidentimi 
1 sipërfaqeve që nuk janë pasqyruar më parë në planet e mbarështimit, bëhet nëpërmjet 
inventarizimit me sipërfaqe provë të përhershme dhe të përkohshme, të dhënat e të cilave hidhen 
në programin kompjutetik. 

13. Ndryshimet në vëllim, që vijnë nga shfrytëzimet, prerjet kulturote, regjistrohen sipas 
ekonomive pyjore dhe nënngastrave ku është bërë ndërhyrja, në kapitullin punime të kryera, duke 
dhënë sipërfaqen, numrin e drurëve dhe vëllimin në asortimente sipas llojeve dhe tipin e 
ndërhyrjes. Për prerjet e paligjshme jepet sipërfaqja, numri i drutëve të prerë dhe vëllimi në 
asortimente sipas llojeve. 

14. Ndryshimet dhe shtesat e fondit pyjor në sipërfaqe dhe vëllim, sipas pikave nga 9 deri në 
13, të këtij udhëzimi, pasqytohen vetëm pasi të jenë miratuar nga autoriteti publik përkatës. 


15. Kartela për pasqyrimin e ndryshimeve periodike të fondit pyjor jepet në shtojcën 3, 
bashkëlidhur këtij udhëzimi. 

16. Rezultatet dhe raportet që gjenerohen nga RKFP, jepen sipas shtojcës 4, bashkëlidhur 
këtij vendimi. 

17. Dokumentacioni shkresor kadastral, duke përfshirë dhe atë topografik, mbahet në arkivin 
teknik dhe administrohet sipas dispozitave ligjore për përdorimin e arkivave teknike. 
Dokumentacioni i terrenit ruhet në gjendje të pastër dhe 1 plotë, duke u grupuar në dosje të 
veçanta në bazë ekonomie pyjote, bashkie, zonë të mbrojtur dhe qarku. 


Shtojca 1 


A. TË DHËNAT PARËSORE DHE DYTËSORE TË RKFP-së 
Struktura e RKFP-së përbëhet nga të dhëna parësore, si më poshtë: 
- Ekonomia pyjore, 

- Të dhënat identifikuese parcela, nënparcela pyjore: 

- Funksioni kryesor, 

- Fotma e qeverimit të grumbullit, 

- Tipi i pyllit, 

- Origjina e pyllit (natyrale artificiale): 

- Lloji, 

- Forma e qeverimit, 

- Klasa e moshës: 

- Klasa e prodhimit, 

- Karakteristikat dendrometrike: 

- Vëllimi i lëndës drusore: 

- Karakteristikat kryesore të grumbullit. 


B. TË DHËNAT DYTËSORE TË RKFP-së 

Struktura e RKFP-së përbëhet nga të dhëna dytësore si më poshtë: 
-Njësia e vetëqeverisjes vendore: 

-Pronësia: 

-Zona kadastrale: 

“Rrjeti hidrik, 

“Rrjeti i rrugëve. 


Shtojca 2 
FONDI PYJOR: TREGUESIT KADASTRALË TË NËNPARCELËS, PARCELËS 


1. Të dhënat identifikuese 

Ndërtohet tabela e atributeve sipas nivelit hierarkik të organizimit administrativ dhe të 
aspekteve të pronësisë sipas programit të përshtatur për këtë qëllim. Çdo nënparcelë, parcelë do 
të ketë një kod unik identifikimi. 

2. Karakteristikat kryesore të grumbullit 

Ndërtohet tabela e atributeve me karakteristikat kryesore të grumbullit të ndërtuar sipas 
programit të përshtatur për këtë qëllim. 

3. Treguesit dendrometrikë sipas llojeve 


Ndërtohet tabela e atributeve me treguesit dendrometrikë, sipas llojeve, formës së qeverimit, 
klasave të moshës, sipas programit të përshtatur për këtë qëllim. 


Shtojca 3 


FONDI PYJOR: NDRYSHIMET E KONSTATUARA SIPAS NËNPARCELËS, 
PARCELËS 

1. Të dhënat identifikuese 

Ndërtohet tabela e atributeve sipas nivelit hierarkik të organizimit administrativ dhe të 
aspekteve të pronësisë sipas programit të përshtatur për këtë qëllim. Çdo nënparcelë, parcelë ka 
një kod unik identifikimi, në të cilën pasqytohet ndryshimi i evidentuar. 

2. Karakteristikat kryesore të grumbullit 

Ndërtohet tabela e atributeve me karakteristikat kryesore të grumbullit, të ndërtuar sipas 
programit të përshtatur për këtë qëllim, dhe ku pasqyrohen ndryshimet e evidentuara. 

3. Treguesit dendrometrikë sipas llojeve 

Ndërtohet tabela e atributeve me treguesit dendrometrikë, sipas llojeve, formës së qeverimit, 
klasave të moshës, sipas programit të përshtatur për këtë qëllim dhe pasqyrohen ndryshimet e evidentuara. 


Shtojca 4 


FONDI PYJOR: REZULTATET DHE RAPORTIMI 

- Hierarkia e paraqitjes së rezultateve për treguesit kryesorë të grumbullit, 

- Pronësia: 

- Formacioni bimor: 

- Funksioni kryesor, 

- Forma e qeverimit të grumbullit, 

- Tipi i pyllit, 

- Origjina, 

- Lloji, 

- Forma e qeverimit, 

- Klasa e moshës: 

- Klasa e prodhimit, 

- Raportet: 

-Rap. 01: Përdorimi i territorit sipas pronësisë — jepet sipërfaqja sipas përdorimit të territorit, 

- Rap. 02: Të dhënat e treguesve kryesorë të grumbullit sipas pronësisë, funksionit, formës së 
qevertimit të grumbullit dhe tipit të pyllit — jepet sipërfaqja dhe vëllimi, 

- Rap. 03: Të dhënat për grumbujt pyjotë publikë sipas funksionit kryesor, formës së 
qeverimit, tipit të pyllit dhe origjinës — jepet sipërfaqja dhe vëllimi, 

- Rap. 04: Të dhënat për grumbujt pyjorë privatë sipas funksionit kryesot, formës së 
qeverimit, tipit të pyllit dhe origjinës — jepet sipërfaqja dhe vëllimi, 

- Rap. 05: Të dhënat për grumbujt pyjorë publikë sipas tipit të pyllit, llojeve, formës së 
qeverimit dhe klasave të moshës — jepet sipërfaqja dhe vëllimi, 

- Rap. 06: Të dhënat për grumbujt pyjotë publikë prodhues sipas tipit të pyllit, llojeve, formës 
së qeverimit dhe klasave të moshës — jepet sipërfaqja dhe vëllimi, 

- Rap. 07: Të dhënat për grumbujt pyjotë publikë mbrojtës sipas tipit të pyllit, llojeve, formës 
së qeverimit dhe klasave të moshës — jepet sipërfaqja dhe vëllimi, 


- Rap. 08: Të dhënat për grumbujt pyjorë s publikë konservues sipas tipit të pyllit, llojeve, 
formës së qeverimit dhe klasave të moshës — jepet sipërfaqja dhe vëllimi, 

- Rap. 9: Të dhënat për grumbujt pyjorë publikë rekreacion sipas tipit të pyllit, llojeve, formës 
së qeverimit dhe klasave të moshës — jepet sipërfaqja dhe vëllimi, 

- Rap. 10: Të dhënat për grumbujt pyjotë privatë prodhues sipas tipit të pyllit, llojeve, formës 
së qeverimit dhe klasave të moshës — jepet sipërfaqja dhe vëllimi, 

- Rap. 11: Të dhënat për grumbujt pyjotë privatë mbrojtës sipas tipit të pyllit, llojeve, formës 
së qeverimit dhe klasave të moshës — jepet sipërfaqja dhe vëllimi, 

- Rap. 12: Të dhënat për grumbujt pyjorë privatë konservues sipas tipit të pyllit, llojeve, 
formës së qeverimit dhe klasave të moshës — jepet sipërfaqja dhe vëllimi, 

- Rap. 13: Të dhënat për grumbujt pyjotë privatë rekreacion sipas tipit të pyllit, llojeve, formës 
së qeverimit dhe klasave të moshës — jepet sipërfaqja dhe vëllimi, 

- Rap. 14 Të dhëna për grumbujt pyjotë rezervë strategjike sipas pronësisë, tipit të pyllit, 
llojeve, formës së qeverimit dhe klasave të moshës — jepet sipërfaqja dhe vëllimi, 

- Rap. 15 Të dhëna për grumbujt pyjorë, rezervat farote, sipas pronësisë, tipit të pyllit, llojeve, 
formës së qeverimit dhe klasave të moshës — jepet sipërfaqja dhe vëllimi. 

